Sulmi i parë në Prekaz

Sulmi i Parë mbi Prekazin ndodhi më 22 e 23 janar 1998 gjatë kryengritjes në Kosovë, kur Ushtria Jugosllave dhe Policia e Serbisë sulmun kompleksin e familjes Jashari në Prekaz të Poshtëm, Kosovë. Qëllimi i sulmit ishte arrestimi i njanit prej themeluesve të UÇK-së, Adem Jasharit, mbas akuzimit të tij për terrorizëm në mungesë bashkë me disa persona tjerë, në një gjyq të kritikueshëm pse s’i përmbahej standardeve ndërkombtare.name=":0">

Adem Jashari s’ishte i pranishëm gjatë sulmit dhe policia u tërhoq mbas rezistencës së burrave brenda kompleksit më 22 janar. Nji ditë ma vonë, policia bani edhe një tentim tjetër, por u zmbraps prej mijëra përkrahësve të Adem Jasharit që zbritën në fshat.

Sulmi u pasu prej një sulmi ma të madh disa muaj ma vonë, më 5 mars 1998, ku u vranë Adem Jashari, vëllai i tij Hamza, dhe gati gjashtëdhjetë persona të tjerë, shumë prej tyne gra, fëmijë e të moshuem.

 Sfondi 

Adem e Hamëz Jashari ishin pjesëtarë të Ushtrisë Çlirimtare të Kosovës (UÇK), një grup i armatosun i shqiptarëve të Kosovës që synonte pavarësinë e Kosovës prej Jugosllavisë. Adem Jashari ishte përgjegjës për organizimin e formacionit të parë të armatosun politik në Skenderaj, në 1991.

Më 30 dhjetor 1991, gjatë asaj që sot quhet periudha paraluftarake, një konvoj i madh forcash jugosllave, me mjete të blindueme dhe helikopterë, rrethoi kompleksin e familjes Jashari në fshatin Prekaz. Mbas vrasjes së katër pjesëtarëve të autoriteteve jugosllave dhe ardhjes së një turme shqiptarësh të armatosun e të paarmatosun në fshat, forcat jugosllave u tërhoqën dhe shpallën zonën si zonë të ndalueme.
 Sulmi 
Me qëllim që me arrestue komandantin e UÇK-së Adem Jasharin për vrasjen e një polici serb, forcat serbe sulmun kompleksin e Jasharëve në Prekaz të Poshtëm më 22 janar 1998 në ora 5:20 të mëngjesit.

Të nesërmen, më 23 janar, policia dhe ushtria banë një tjetër tentim për me sulmue fshatin. Gjatë këtij sulmi të dytë, një turmë prej mijëra shqiptarësh që përkrahnin Adem Jasharin hynë në fshat në mbrojtje të kompleksit. Mas kësaj, forcat jugosllave u tërhoqën prej Prekazit të Poshtëm.

Gjatë sulmit, Jasharëve iu dolën në ndihmë shokë e fqinjë që hynë në fshat prej pyjeve. UÇK-ja dhe familja Jashari s’patën të vdekun, sepse shumë prej tyne ishin fshehë në pyje.

Mbas sulmit, Ministria e Brendshme serbe deklaroi se sulmi kishte qenë nji përleshje me armë ndërmjet bandave lokale.
 Pasojat 
Mbas dështimit të forcave jugosllave me kapë Adem Jasharin për herë të dytë, ato ndërmorën një sulm shumë ma të madh prej 5 deri më 7 mars, ku u vranë 59 persona, përfshi 28 gra e fëmijë, dhe të paktën tre vetë u ekzekutuen pa gjyq. Sulmi u kritikue ashpër prej organizatave të të drejtave të njeriut si përdorim i forcës së teprueme. Sipas Amnesty International, sulmi ishte i qëllimshëm për me i vra të gjithë të dyshuarit bashkë me familjet e tyne, në vend se me i arrestue apo neutralizue.
 Referime 

Kategoria:Luftërat jugosllave
Category:Adem Jashari
Kategoria:Beteja që përfshijnë Jugosllavinë
Category:Ushtria Çlirimtare e Kosovës
Kategoria:Beteja që përfshijnë Serbinë